वन्यजीव दिखने से लोगों में दहशत, फसल कटाई छोड़ गांव भागे ग्रामीण
चौकीदार ने मचाया शोर, पुलिस को दी सूचना : सुबह8 बजे आईओसी पाइप लाइन पर चौकीदारी का काम करने वाले पूर्व फौजी सुखदेव चौधरी को वन्यजीव दिखा। उसने बताया कि वह आंटोली थड़ी गांव के मध्य पाइप लाइन की जांच कर रहा था। इस बीच अचानक 20 फुट की दूरी पर वन्यजीव दिखाई दिया। उसने बताया कि इस तरह का वन्यजीव उसने पहले कभी नहीं देखा। वन्यजीव को देखकर एक बार तो वह घबरा गया, लेकिन एक टक उस पर नजर जमाए रखी। कुछ देर बाद वह वन्यजीव नगर गांव की तरफ चला गया। करीब दस बजे अंतिम बार उस वन्यजीव जीव को देखने का दावा नगर गांव के चौपडा की ढाणी निवासी रामधन ने किया है। उसने बताया कि वह अपने नाड़े में फसल कटाई के काम में जुटा हुआ था। करीब 10 बजे अचानक नाडे की पाल से ऊतरता वन्यजीव दिखाई दिया। इस पर रामधन ने शोर मचाया तो आस-पास काम करने वाले लोग वहां गए। लोगों को उसने वन्यजीव होने की जानकारी दी तो खेतों में फसल कटाई कर रहे लाेग गांव में भाग छूटे। इसकी सूचना पुलिस को मिलने के बाद 11 बजे उन्होंने वन विभाग के रेंजर जोगेंद्र सिंह को पूरी स्थिति से अवगत कराया।
क्षेत्रमें वन्यजीव दिखने से नगर कुराड़ पंचायत के गांवों में दहशत फैल गई है। लोग डरके फसल कटाई को छोड़ गांव में भाग छूटे।
कुराड़ के पास जंगल में कोयला बनाने वाली गणेशी बावरी सीता ने बताया कि सुबह 7 बजे दोनों जंगल में दैनिक दिनचर्या से निवृत होने के लिए जा रही थी। करीब 30 फुट की दूरी पर ढाई फुट ऊंचा पांच फुट से अधिक लंबा जंगली जानवर दिखाई दिया। उसे देखकर वे डर गई। धीरे-धीरे दोनों वापस झोंपड़ी की ओर गई। बाद में वह जानवर भी भैरूजी की बनी की ओर चला गया।
पदचिह्न उठाए, जरख होने की आशंका
रेंजरजोगेंद्ररसिंह ने कुराड़ गांव के जंगल में पहुंचकर प्रत्यक्षदर्शी सीता गणेशी से जानकारी ली और वन्यजीव के पदचिह्न उठाए। उन्होंने पगमार्क के आधार पर जरख होने की आशंका जताई हैं। रेंजर सिंह ने लोगों से सावधान रहने रात के समय बकरी भेड़ प्रजाति की सुरक्षा सुनिश्चित करने की सलाह दी।
पचेवर. अज्ञातवन्य जीव के पदचिह्न लेती वन विभाग की टीम एवं मौजूद ग्रामीण।
hin_Deva hin_Deva hin_Deva hin_Deva hin_Deva hin_Deva hin_Deva